钦定古今图书集成/方舆汇编/职方典/第1374卷 > 《文昌县志》
## 钦定古今图书集成/方舆汇编/职方典/第1374卷 > 《文昌县志》

鸠坡山　在县西南五里。北山都邑之来龙，而地产乌石。县所两城俱由此筑，能无害地脉哉？霞洞山　在县东北水中央兔湾之南，可游可居。

竹鸡岭　在县南二十里。

鼓磉岭　在县南三十里南矺都，形如柱础。双合岭　，在县南十里，两山璧合。

周方岭　在县西十五里，北山都方正若几。周紫岭　，在县南三十里，多寻都山顶宽平，土色紫赤。

罗辰岭　在县南四十里白延都。相传梁元帅祖墓，后因作逆锄之。

东头岭　在县南十里。前山都，中空，有塘，水涸可入。

佛头山　：在县南海岸。会同。向有佛寺。

云庄崀　在县东。有地宽平可田，因近咸河，封公王智川与主簿蔡士箕议立坝而未就。兔湾崀　在河治所，上流四面皆水，浮崀不没。昔有牧童见甘泉异果，再往不可觅云。

“仰高泉　” ：在东瓜市西流涧中，石窦数处喷起，水高而温清。

紫贝泉　在县南观音堂前。石井天成，水清而重，大旱不涸，茗饮咸需。

桥门井　：在学宫之下、泮池之北，泉味甘重。浮石池　，泮池也。明万历时曾有浮石之异，旧深，今淤。开通井泉，有益斯文。

洗马河　在学后城隅。明万历时，浮起一石，数日而沉。向通城外，今浅塞。

圣功泉　在学宫之后山下石中，合于蒙养，故名“圣功。”